Aɣanib yerna-as anamek d leǧahd i tmedyazt n Ɛli ƐEMRAN s yinaw-nni arusrid yeǧǧan win ara yesslen i temdyazt-is ad yaɛreḍ ad yaf anamek n yizen nni i yebɣa ad aɣ d-yazen , d aɣanib i tt-yeǧǧan tamedyazt ad ttemgarad ɣef tiyaḍ s ccbaha-ines, daymi ar ass-a aṭas i ihemlen ad as- yeslen i tuɣac-is, zuzunent amdan s thuski d unamek i sɛant, imi i d-ttawint ɣef wayen yettidir umdan yal ass, akka am lɣerba i yellan d amedya ameqqran imi dayen yettidir umdan azzayri di tudert-is wagi d asentel i d-yettuɣalen aṭas deg tmedyazt n umedyaz-agi.